Gabriel Mendy

**Gabriel Mendy** CSSp (født 9. april 1967 i Lamin i West Coast Region i Gambia) er en gambisk ordensgeistlig og katolsk biskop av Banjul.
## Liv og virke
### Bakgrunn
Gabriel Mendy gikk på *St. Peter's Technical and Senior Secondary School* i Lamin. Han sluttet seg deretter til spiritanerne (CSSp) og fullførte postulatet og novisiatet fra 1985 til 1987. Fra 1987 til 1990 studerte Mendy filosofi i Nsukka i Nigeria. Dette ble fulgt av en ettårig pastoral praksis i *Holy Trinity* menighet i bispedømmet Kenema i Sierra Leone. I 1993 tok Gabriel Mendy en bachelorgrad i filosofi fra Duquesne University i Pittsburgh i USA. Fra 1993 til 1997 studerte han katolsk teologi ved *Spiritan International School of Theology* i Enugu i Nigeria.
### Prest
Den 31. august 1996 avla Gabriel Mendy sine evige løfter og den 15. november 1997 ble han presteviet. Fra 1997 til 1998 tjenestegjorde Mendy i menighetene *St. Peter*, *St. Theresa* og *St. Martin* i Freetown. Deretter underviste han ved seminaret i Kenema til 2002. Han var også pastor i* Holy Trinity Parish*. I 2002 ble Mendy pastor i *Pendembu*. 

Fra 2004 til 2009 studerte han igjen ved Duquesne University i Pittsburgh, hvor han tok sin doktorgrad i systematisk teologi i 2009. 

Deretter tilbrakte han et år som sogneprest ved *Our Lady Star of the Sea Parish* i New York City.

I 2010 ble Gabriel Mendy professor i ekklesiologi, fundamentalteologi og liturgi ved *Spiritan International School of Theology* i Enugu. Han ble i tillegg viserektor ved dette instituttet i 2011.
### Biskop av Banjul
Den 30. november 2017 utnevnte pave Frans ham til biskop av Banjul. Erkebiskopen av Freetown, Edward Tamba Charles, ordinerte ham til biskop i Bakau i Gambia på Independence Stadium den 3. februar 2018; medkonsekratorer var den emeriterte biskop av Banjul, Robert Patrick Ellison CSSp, og biskopen av Sekondi-Takoradi, John Bonaventure Kwofie CSSp. Innsettelsen i embedet fant sted en dag etter.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967 
* Kardinal Ivan Dias (1936-2017) *1982
* Erkebiskop George Antonysamy (1952- ) *2005
* Erkebiskop  Edward Tamba Charles (1956- ) *2008
* Biskop *Gabriel Mendy* (1967- ) *2018

## Referanser